cyanic-selkie/wikianc huggingface dataset:
Хаос
ХАОС хийгээд улс мөхөөх технологи
Эдүгээ манайд энэ нь нэгэнт хэрэгжсэн буюу хэрэгжиж буй гэж бодож байна. Төр улс хийгээд үндэстний соёлын уламжлал задарч, үндэсний үзэл санаа өрөвдөлтэй болсон өвөрмөц орчинд хэт онгирох бүхий л төрлийн хөдөлгөөн үүсдэг байна.
Үзэл сурталгүй болгох, үзэл санааны олон ургальч үзэл, эрхэмлэлийн системийг устгах, юуны өмнө элит хэсгийн материаллаг эрэлтийг эрс дээшлүүлэх зэрэг нь эдийн засгийн удирдлагыг алдагдуулах, "ардчиллын солиорол” үүсэх нөхцлийг бүрдүүлдэг бөгөөд эдгээр нь шинжлэх ухааны үндэстэй боловсруулж, санаатай, маш нарийн сонгон авч нэвтрүүлсэн удирдлагат хаос болно. Үүний гол зорилго нь эдүгээ оршин буй үндэсний төр, уламжлалт соёл болон иргэншлийг дахин засварлах явдал юм.
Үүний оронд түүхэн ой санамжгүй болсон хүмүүсээс бүрдсэн цоо, шинэ нийгэм бий болох бөгөөд үүнийг голчлон нийтийн мэдээллийн хэрэгсэл, боловсролын хүрээнд тусгай технологоор хийж гүйцэтгэдэг.
Удирдлагат хаосыг зохион байгуулахдаа мэдээлэл болон нийгэм-соёлын өндөр технологи хэрэглэж хүний оюун санааны бүхий л хүрээнд эрс чанд үйлчилж, ухамсар болон ертөнцийг үзэх үзлийг нь өөрчлөн засварладаг байна. Үүнийг дэлхий дахины мэдээлэл-сэтгэл зүйн дайн хэмээн нэрлэж бүрнээ болно.
Энэ дайны үр дүнд соёлын эв нэгдэл эвдэрч, мөнгө шүтэх үзэл өргөн нэвтэрч, хүн болон нийгмийн тухай социал-дарвинист урьдач бодол ноёрхож, хүн амын олонхийн эсэргүүцэх, өөрөө зохион байгуулагдах, хөгжих чадвар эрс буурдаг байна.
Удирдлагат хаосын энэхүү технологийг бөөнөөр хөнөөх зэвсгийн төрөлтэй адилтгаж болох бөгөөд олон улсын байгууллагууд тэр бүр хянаж чаддаггүй. Удирдлагат хаосын технологи бол дэлхийн шинэ дэг журмын төлөө тэмцлийн гол зэвсэг мөн.
Удирдлагат хаосын үйчлэл нь гурван үндсэн зорилттой байдаг.
Нэг. Шинэ дэг журмыг бүтээгчдэд ашиггүй (?!) хүн амын тоог багасгах.Сексийн хувьсгал, ганц биеийн таашаал буюу гедонизм болон хэрэглээг сурталчлах, хэт аминч үзэл зэрэг неолиберал шинэчлэл нь хүн ам зүйн сүйрэлд хүргэдэг. Социал-дарвинизм болон гай гамшигт хэнэггүй хандах нь хүмүүсийн төрөлтийг бууруулж, үхлийг ихэсгэдэг. Гуйлгачид, орон гэргүй болон хараа хяналтгүй хүмүүсээс бүрдсэн нийгмийн асар том ёроол үүсгэж амиа хорлох зогсолтгүй механизм бий болгодог бөгөөд энэ бүлгийн хүмүүс маш хурдан үхэж үрэгддэг. Энэхүү аймшигт ёроол руу улам олон хүн татагдан орсоор байна.
Хоёр. Үндэсний төр улсыг сулруулах буюу эвдэх.Тэдгээр улсын удирдлагыг үндэстэн дамжсан корпораци, үндэстэн дамжсан гэмт хэргийн синдикат, үндэстнээс дээгүүрх байгууллагууд эзлэн авдаг бөгөөд эдгээр нь удирдлагат хаосыг нэвтрүүлэгчдийн хяналтад байдаг. Энэ зорилтыг шийдвэрлэхдээ удирдлагат хаосын "зөөлөн” хэлбэрээс эхлээд цэргийн шууд түрэмгийлэл хүртэлх олон аргыг хослуулан хэрэглэдэг.
Гурав. Улс орныг хөгжүүлэх, удирдах субъектгүй болгох.Эхний хоёр зорилтыг шийдсэний дараа хамгийн нууц, хамгийн чухал энэ зорилтыг хэрэгжүүлэхэд улс орон хамгийн чухал удирдах субъектгүй болж, улс нь улс биш болдог. Энэ нь өрсөлдөгчөө устгасантай дүйцэх стратегийн ялалт болно.Манайд төр байгаа, тэр нь удирдаж байгаа гэж сэтгэх нь зөөлөн хэлэхэд дэндүү тэнэг хэрэг болно.
Эдүгээ дэлхийн тэргүүлэх орнуудын эдийн засгийн өсөлт үйлдвэрлэлийн өсөлтөөс биш, харин хүчтэй хийгээд сул дорой орнуудын баялгийг дахин хуваарилснаас гардаг байна.Үүнийг хэрэгжүүлэхийн тулд үндэсний төрийг байнгын өрийн занганд оруулах, өмч хувьчлах, ашигт малтмал зэрэг бүх төрлийн үндэсний ресурсыг худалдаж авах зэргээр үндэсний төр улсыг сул дорой, үхээнц болгодог.
Ийм байдалд орсон үндэсний төр олон улсын санхүүгийн институтын шахалтад орж, өмч хувьчлал явуулан нийгмийн хэрэгцээт зардлаа бууруулж, шинжлэх ухаан, соёл зэрэг үндэсний системээ тэтгэхээ болих буюу харь систем авдаг. Улмаар эдгээр улсууд ажиллах хүчээ гадагш нууцаар бөөнөөр нь гаргахад хүрдэг бөгөөд энэ нь тухайн үндэстнийг ямар ч эрх чөлөөгүй, маш хямд, нэр хүндгүй болгодог.
Удирдлагат хаос нь төр, нийгмийн байгууллагууд, институт зэрэг нийгмийн шинэчлэлд оролцогч бүхэнд зэрэг үйлчилдэг учраас хамгийн их хөнөөлтэй.
Энэ нь онолын хэллэгээр уламжлалт шинжлэх ухааны "субъект-объект” гэсэн бүдүүвчээс хожмын сонгодог бус "субъект- субъект” гэсэн шинэ бүдүүвчид орж буй хэрэг бөгөөд энэхүү холимог субъектын орчинд л хаосын удирдлагыг хэрэгжүүлэх боломжтой.
Аажмаар хөнөөх арга
Энд онол монол ярих шаардлагагүй байх, яриад ч манайхан тоох биш. Иймээс би зүгээр л аажмаар хөнөөх аргуудыг жагсаан бичиж байна. Удирдлагат хаосыг аль улс хэрэглэж байгаагаас үл хамааран дараах технологитой байдаг.
Нэг. Хөгжлийн зорилгогүй болгох
• Хэвшин тогтоод ажиллаж байсан улс орныг удирдах системийг эвдэх, үүнийг гардан гүйцэтгэх "боловсон хүчнийг” бий болгох
• Авилгыг хавтгайруулах, мөнгө шүтэх үзэл бий болгох
• Төрийн системийг улам нүсэр, хүнд сурталтай болгох
• Улс орны удирдлага, хөгжлийн асуудлаас шинжлэх ухааны нийгэмлэгийг зайлуулах
• Сахилга бат, зохион байгуулалтыг үгүйсгэж, гадаадыг шүтэх үзлийг бий болгох
• Явцуу бүлгийн болон шашны байгууллагуудыг бөөнөөр нь экспортлох
• Сонгуулийн кампанид үйлдэл саармагжуулах нууц технологи нэвтрүүлэх
• Нийтийн мэдээллийн хэрэгслийг зах зээлийн субъект болгох
• Нийтийн соёлын бүдүүлэг хэлбэрийг суулгах
Гурав. Нийгмийн харилцааг эвдэх
• Аминч үзлийг дэвэргэж, нийгмийг атомжуулах
• Нийгмийн ойрын хүрээллийн харилцааг эвдлэх, амьдралын чанарыг бууруулах
• Тээврийн дотоод сүлжээг замбараагүйдэлд оруулах
• Угсаатан, соёл, улс төрийн зэрэг бүхий л зөрчлийг дэвэргэх
• Нийгмийг харилцаанд саад болох үүднээс баян ядуугийн заагийг маш их болгох
• Үе хоорондын дайсагнал төрүүлэх
Дөрөв. Нөлөөллийн боломжийг хязгаарлах
• Сонгуулийн кампанид луйврын технологи өргөнөөр нэвтрүүлэх
• Хэт аминч үзэл суртал суулгаж, нийгмийг атомжуулах
• Бие даасан нийтийн мэдээллийн хэрэгслийг оргүй болгох
• Нийгэмд хавтгай авилга болон гэмт хэргийг далдуур өөгшүүлэх
Тав. Хөгжлийн боломжийг хязгаарлах
• Боловсрол, шинжлэх ухааны өөрийн гэсэн системийг устгах
• Үйлдвэржилтийг устгах, мэргэжлийн боловсон хүчний системийг эвдлэх
• Гадаад руу хийх хөрөнгө оруулалтад хаалт хяналт тавих
• Амин чухал салбаруудыг экспортоос хараат болгох
• Хөгжлийн тодорхой стратегигүйгээр шинэчлэн өөрчлөх "арга замыг” удирдагчдад зааж өгөх
• Улс орны хөгжилд иргэдийн идэвхитэй оролцоог саармагжуулах зэрэг болно.
Энд зарим "арга” давхцаж байгаа. Гэхдээ энэ нь ангилалд багтах ач холбогдлоос шалтгаалсан юм.Энэ технологийг ягштал хэрэгжүүлдэг улс төрийн "боловсон хүчин”, түүнийг номлодог "үзэл сурталчид” манайд аль эртнээс бий болсон. Одоо Монголчууд тэднийг нэр нэрээр нь мэддэг болсон…
Дүгнэлтийг Та л хийнэ
Эндээс Та бидэнд эрэгцүүлэн дүгнэх олон санаа гарна байх. Юуны өмнө дээр дурдсан удирдлагат хаосын технологийн жагсаалтыг сайтар үзэж, үүнийг хэн гардан гүйцэтгэдэг, хэн номлон сурталчилдаг, манай нийгмийн байдал ямар хэмжээнд хүртэл доройтсоныг ухааран ойлгоосой гэж Танаас хүсч байна. Зүгээр ч нэг ухаарах биш, яс махандаа тултал ойлгох ёстой байх.Энэ нь өнөөгийн нам, төрийн систем буюу хэдхэн хүний бусармаг үйлдэлтэй шууд холбоотойг надаар хэлүүлэх хэрэг юун…
Манайхан шиг "бүгдээрээ онолч” ард түмэн байхгүй гэж би баталгаатай хэлж чадах ч энэ хорлолтой онолыг огт мэдэхгүй гэж бас л бүрэн итгэлтэй хэлж чадна.
Үүний эсрэг суурь, язгуур онол Монголд мэдээж бий.Гэхдээ тэр онолыг ард нийтээрээ хийдэггүй, бас энэ нь эрдмийн цол хэргэмийн дипломтнууд хийгээд дарга нарын хийж чаддаг ажил огт биш. Олон хүн эндээс ихээхэн гутранги дүгнэлт хийх нь гарцаагүй.
Гэхдээ монголчууд бид лабораторийн хулгана биш, олон мянганы түүхтэй суут үндэстний үр сад. Монгол хүний оюун сэтгэлгээ хэнээс ч дутахгүй. Энэ нь ч оргүй хоосон магтаал биш. Хэрэв хэн нэгний муу үйлийг мэдэж байгаа тохиолдолд түүнийг хариулах, хөнөөлөөс зайлсхийх бүрэн боломжтой…
Үүний тулд мэдээж ихээхэн зүйл хийх хэрэгтэй болно. Гэхдээ энэ төрийн хийж байгаагаас огт өөр цоо шинэ зүйл хийх ёстой нь мэдээжийн хэрэг.
Энэ үйлсийг зөвхөн оюун сэтгэлгээний маш өндөр түвшинд сэтгэж үйлдэж баймаажин бүтээх бөгөөд үүнийг гүйцэлдүүлэх Монгол залуус хангалттай олон байгаа гэдэгт би огтхон ч эргэлзэхгүй байна…
Монголчууд бид удирдлагат хаосын эргүүлэгт гүн шигдэж, түүнийг гардан хэрэгжүүлэгч болсон саяхан эрх мэдэлтэй байсан хийгээд одоо эрх мэдэлд буй цөөн хүмүүсийн гаж тэнэг өрсөлдөөний золиос биш.
Монголчууд бид хүн төрөлхтний ирээдүйн хөгжлийн нэгэн төв болох шинэ Монголыг шинээр бүтээхийг зорин тэмүүлэх ёстой. Энэ бол Та бидний өөдрөг үзлийн үндэс болох нь гарцаагүй бөгөөд ийн үйлдэх онол хийгээд практик гарц хувилбарууд Монголчууд болон зарим Монгол хүнд байгаа нь ямар ч эргэлзээгүй…
Чинбатын Анун
Чинбатын Анун (1985 онд Улаанбаатар хотод төрсөн) нь Монголын гоо бүсгүй юм. «Miss Mongolia - 2008» тэмцээний ялагчаар тодрон, «Miss World - 2008» тэмцээнд Монгол улсыг төлөөлөн оролцжээ.
Лавлах бичиг
Ангилал:Монголын гоо бүсгүй Ангилал:Улаанбаатарын хүн Ангилал:Монголчууд Ангилал:1985 онд төрсөн
Вэлс
Вэлс (Wels []) — Австри улсын Дээд Австри мужийн 59 мянган хүн оршин суудаг хот.
Цахим холбоос
Ангилал:Австрийн хот Ангилал:Дээд Австрийн коммун Ангилал:Австрийн онцгой статустай хот  Ангилал:Дээд Австрийн суурин Ангилал:Австрийн дүүрэг Ангилал:Австрийн дүүргийн төв Ангилал:Траун голын суурин
Ариун хавар
С.Дягилевийн захиалгаар бичигдсэн И.Стравинскийн гурав дахь балет болох "Ариун хавар" (Le Sacre du printemps; Весна священная) бүтээлд эртний орос тариачдын хаврын улирлыг угтах ёс заншлын тухай өгүүлдэг.
"Ариун хавар" бүжгэн жүжиг нь хөгжмийн түүхэнд эргэлт хийхэд чухал үүрэг гүйцэтгэсэн зохиол юм. И.Стравинский урьд өмнө байгаагүй найрал хөгжмийн том бүрэлдэхүүнд бичиж, хурц тод, хэмнэлийг нарийн төвөгтэй байдал, харсгаа дурсгалыг байнга хэрэглэснээр нэг талаас хатуу зэрлэгдүү, нөгөө талаас сэтгэл татахуйц сонирхолтой бүтээл болгосон юм.
Малайн бар
Сүүлийн үеийн тооллогын дүнгээс үзэхэд зэрлэгээр 600-800 Малайн бар байсан бөгөөд барын дэд зүйлүүд дундаа тоо толгойгоор Бенгалын бар, Энэтхэг-Хятадын барын дараа орж байна. Гэсэн ч энэ дэд зүйл ховордсонд тооцогддог.
Биеийн шинж
Малайн бар Суматрын барын нэгэн адил бие жижигтэй, барын дэд зүйлүүд дундаа хамгийн жижигт тооцогдоно. Судлын хээ нь Энэтхэг-Хятадын бартай төстэй боловч хэмжээгээр Суматрын бартай ойрхон. Бие гүйцсэн эрэгчний дундаж жин 120 кг, эмэгчнийх 100 кг. Эрэгчин Малайн бар толгойноос сүүлээ хүртэл 237 см бол эмэгчин нь 200 орчим см.
Малайзын үндэсний бэлэгдэл
Малайн бар Малайзын сүлдэнд төр засгийг төлөөлж дүрслэгдсэн байдгаас гадна Мэйбанк, Протон компани, Малайзын хөлбөмбөгийн холбоо зэрэг байгууллагын эмблемд орсон. Малайзчуудын хувьд бар эр зориг, хүч чадлын бэлэг тэмдэг юм.
ОХУ-ын тээврийн хэрэгслийн улсын дугаар
Оросын тээврийн хэрэгслийн улсын дугаар нь цагаан дэвсгэр дээр хар өнгөөр бичих ба бүтцийн хувьд нэг үсэг, гурван оронтой тоо үргэлжлээд хоёр үсгийн дараагаар хоёр хуваасан хэсгийн тоон мэдээлэл нь тухайн тээврийн хэрэгслийн орон нутгийн талаарх мэдээллийг агуулж байдаг.
Дугаарын бүтэц
Тээврийн хэрэгслийн улсын дугаар (үүнээс хойш ТХУД гэж товчилъё) нь бүтцийн хувьд ихэвчлэн тоо байх бөгөөд хэмжээний хувьд европын ихэнх орнуудтай ижил. Зарим тохиолдолд хоёр мөртэй дугаар бас байх ба энэ нь тухайн тээврийн хэрэгслийн дугаар зүүх талбайгаас шалтгаалах нь бий. Үүний жишээнд трактор болон мопед орно. Суудлын автомашины дугаараар зөвхөн нэг мөртэй дугаарыг хэрэглэдэг. Дугаарын зүүн хэсэгт байх үсэг, тооны хослол нь тухайн тээврийн хэрэгслийг таних дугаар бол баруун талын хуваасан талбайд бичсэн дугаар нь аль бүрэлдэхүүн холбооны улс болохыг заах ба түүний доод хэсэгт англи үсгээр ОХУ-ын нэрийн товчлолыг, төрийн сүлдийн хамт оруулсан байна. Мотоциклын дугаарт төрийн далбааг оруулаагүй байх нь талбай байхгүйтэй холбоотой аж.
Холбооны улсын буюу субъектийн гарлыг илэрхийлэх дугаар нь хоёр оронгоос бүрддэг байсан бол одоо гурван оронтой ч бий болсон. Энэхүү дугаар нь бүс нутгийг статусаар нь цагаан толгойн үсгийн дараалалд оруулан дугаарлажээ.
Тээврийн хэрэгслийг таних дугаар нь автомашины хувьд нэг үсэг үргэлжлүүлээд гурван орон бүхий тоо дараа нь ахиад хоёр үсэгнээс бүрдэнэ. Чиргүүлийн дугаар нь хоёр үсгээр эхлэн дөрвөн оронтой тооноос бүрдэнэ. Мотоциклын дугаар нь эхний мөрөнд дөрвөн оронтой тоо, доод мөрний зүүн нүдэнд хоёр үсэг болон баруун хагас нүдэнд нь тухайн бүс нутгийн дугаар байна. Гэхдээ дугаарт хэрэглэх үсгүүдийг нь олон улсад унших боломжтойгоор буюу кирил цагаан толгойд ч тэр латин цагаан толгойд ч байдаг 12 үсгийг хэрэглэдэг юм. Үүнд:
Үүнээс шалтгаалан дугаарын хослолын нийт тоо нь хязгаарлагдмал болон асуудал гарсан байна. Учир нь нэг засаг захиргааны субъектэд нийт 1,7 сая дугаар л гарах боломжтой юм. Үүнийг дараах тооцооноос харж болно.
12 боломжит үсэг x 1.000 (гурван оронтой тоо, 00 ороод) x 12 боломжит үсэг x 12 боломжит үсэг = 1.728.000
Үүнээс шалтгаалан 2004/2005 оноос эхлэн дугаар хүрэлцэхгүй байгаа субъектийн дугаарыг цаашдын хоёр болон гурван оронтой тоотой болгон олгож эхэлжээ. Энэ нь Москвагаас эхэлсэн бөгөөд анхандаа 77 гэсэн субъект дугаартай байсан дээр 97, 99 гэсэн субъектийн дугаарыг нэмсэн бол одоо 177, 197, 199, 777 гэх дугааруудыг нэмж оруулжээ. Шинэ дугаарын хүрэлцээ муу байгаагаас шалтгаалан гурван оронтой тоог дөрвөн оронтой болгон гаргахаар болж байгаа юм байна.
ОХУ-ын тээврийн хэрэгслийн дугаарын жагсаалт
Налуу бичгээр байхгүй дүүргүүдийг тэмдэглэв.
Дипломат албаны тээврийн хэрэгслийн дугаарын жагсаалт
Олон улсын байгуулагууд
499 - 🇪🇺
500 - Европын сэргээн босголт болон хөгжүүлэлтийн банк
Галац тойрог
Гала́ц тойрог (Judeţul Galaţi [] ) — Румыны нэгдүгээр зэргийн нутаг, 536.167 хүнтэй тойрог (жудец).
ОХУ-ын тээврийн хэрэгслийн улсын дугаар
Дипломат албаны тээврийн хэрэгслийн дугаарын жагсаалт
501 - чөлөөтэй
Галац тойрог
Лавлах бичиг
Ангилал:Румыны тойрог
ОХУ-ын тээврийн хэрэгслийн улсын дугаар
Дипломат албаны тээврийн хэрэгслийн дугаарын жагсаалт
502 - чөлөөтэй
503 - 22px Арабын Барилдлага
504 - Олон Улсын сэргээн босголт болон хөгжүүлэлтийн банк
507 - 22px Олон Улсын Улаан Загалмай, Улаан Хавирган Сар Нийгэмлэг
508 - 22px Олон Улсын Улаан Загалмайн Нийгэмлэгийн комисс
509 - Олон улсын санхүүгийн корпораци
510 - 22px Нэгдсэн Үндэстний Байгууллагын Аж Үйлдвэрийн Хөгжүүлэлтийн Байгууллага
511 - 22px Нэгдсэн Үндэстний Байгууллага
512 - 22px ЮНЕСКО
514 - Олон Улсын Эдийн Засгийн Хамтын Ажиллагааны Банк
515 - Олон Улсын Хөрөнгө Оруулалтын Банк
517 - Олон улсын шинжлэх ухаан болон техникийн мэдээллийн төв
518 - Олон улсын шинжлэх ухаан болон техникийн төв
520 - 22px Олон улсын хөдөлмөрийн байгууллага
521 - Интерэлектро цахилгааны аж үйлдвэрийн олон улсын шинжлэх ухаан техникийн хамтын ажиллагааны байгууллага
522 - 22px Тусгаар Улсуудын Хамтын Нөхөрлөл
523 - 22px Тусгаар Улсуудын Хамтын Нөхөрлөл
524 - Европын Сансар Судлалын Байгууллага
525 - Евроазийн Патентын Байгууллага
526 - чөлөөтэй
527 - 22px Тусгаар Улсуудын Хамтын Нөхөрлөл
528 - Интерстате Банк
529 - Евроазийн Эдийн Засгийн Нийгэмлэг
530 - Засаг захиргааны асуудлыг судлах олон улсын судалгааны институт
531 - Хамтын Аюулгүй Байдлын Гэрээний Байгууллага
532 - 22px Тусгаар Улсуудын Хамтын Нөхөрлөл
533 - 22px Тусгаар Улсуудын Хамтын Нөхөрлөл
534 - Евроазийн Хөгжлий Банк
535 - 22px Тусгаар Улсуудын Хамтын Нөхөрлөл
900 - Сайн дурын консул
Эшлэл
Тээврийн хэрэгслийн улсын дугаар Ангилал:Тээврийн хэрэгслийн улсын дугаар улс орноор
Каир
Каир (القاهرة, Ал-Кахира, "Ялагч" гэсэн утгатай үг) нь Египетийн нийслэл бөгөөд хамгийн том хот юм. Арабын ба Африкийн орнууд доторх хамгийн их хүн амтай хот юм. Албан ёсны нэр нь Ал-Кахира боловч голдуу Египетийг дуудах нэр болох Египет Араб хэлээр Маср гэдэг. Маср нь "Майхнуудын хот" буюу Египетийн анхны Араб нийслэл болох Миср ал-Фустатын (Фустат) нэрнээс үүсчээ.Каирийн оршин суугчдыг Египет дотор Масри биш Масрауэя гэдэг.
Каир нь Египетийн нийслэл гэдэг утгаараа түүх нь улсынхтай нь салшгүй холбоотой юм. Каир нь анх Фатимидын калифуудаар хааны хаалттай гэр болж байгуулагдсан бөгөөд Фустатыг орлож засгийн газрын байрладаг хот болжээ. Хожим нь мамлюкуудын удирдлага доор, 1517-1798 онуудад Османы удирдлага доор, мөн түр зуур Наполеоны цэргүүдээр эзлэгдэж байв. 1805 оноос 1882 он хүртэл Египетийн Мухаммад Али нь Каирыг өөрийн тусгаар тогносон эзэнт гүрнийхээ нийслэл болгосон боловч дараа нь Британичуудын удирлагад оржээ. 1922 онд Египет тусгаар тогтносноор дахин Египетчүүдэд эрх мэдэл шилжсэн аж.
2006 оны хүн амын тооллогоор Каир нь 6.8 сая хүнтэй хэмээн тогтоогдсон байна. Үүнээс 10% нь христийн шашинтнууд юм. Тооллогын үеэр хүн ам нь саяаар илүү байсан боловч 2008 оны 4 сард Хелван муж Каир мужийн хэсгүүдээс байгуулагдснаар тоог нь багасгажээ. Каирын метрополи газар нутаг нт 17.285 орчим хүн амтай бөгөөд үүгээрээ дэлхийд 16-д, Африкт нэгд жагсдаг байна.
Өнөөгийн Их Каир нь олон түүхэн тосгон ба орчин үеийн дүүргүүдийг нэгтгэсэн, дэлхийн хамгийн их хүн амтай хотуудын нэг болжээ.
Цахим холбоос
Ангилал:Африкийн нийслэл Ангилал:Африкийн суурин Ангилал:Египетийн суурин  Ангилал:Египетийн мужийн төв Ангилал:Саятан хот Ангилал:Их-, дээд сургуультай хот Ангилал:Нил мөрний суурин
JavaScript
JavaScript нь компьютерын хөрвүүлэгддэг програмын хэл. Энэ нь вэб хөтчийн хэрэглэгчид үйлчлэх хэсэг болон дэлгэцэнд харагддаг. JavaScript нь прототайпад суурилсан скриптийн хэл бөгөөд динамик, өгөгдлийн сул төрөлжүүлэлттэй, нэгдүгээр зэргийн функцуудтай хэл юм. Энэ нь объект хандлагат, исператив, функциональ програмчлалын хэв маягуудыг дэмждэг олон парадигмт хэл юм.
Java, JavaScript хоёул C төрлийн хэл учир синтакс нь л төстэй болохоос хоорондоо ямар ч холбоогүй тусдаа хэлнүүд юм.
ЖаваСкриптыг анх netscape компаниас хөгжүүлсэн. Mocha нэрэн дор хөгжүүлж байгаад 1995 оны 9 сард netscape 2.0 -ын туршилтын хувилбар гарахад livescript гэх нэрээ олсон. Гэхдээ netscape 2.0B3 хувилбар гарахад нэрийг нь өөрчилж JavaScript болгосон. Netscape Navigator вэб хөтчинд жава технологийг орлохуйц байж чадна гэсэн үүднээс нэрийг жаваскрипт болгон өөрчилсөн.
1994 оны 12 сард Netscape компаниас Netscape Enterprise Server дэх сервер талын скрипт хэлний хэрэгжүүлэлтийг танилцуулсан. 2000 оны дундаас сервер талын жаваскрипт тархаж эхэлсэн бөгөөд Node.js нь зөвхөн сервер талд ашиглагдах бус аппликэйшнд ч ашиглагдаж эхэлсэн.
Түүх
1995 оны 5-р сард тухайн үед Netscape-д ажиллаж байсан Brendan Eich вэб хөтөч дээр ажиллах хэл зохиох үүрэг авч JavaScript-г 10 хоногийн дотор л бүтээсэн байна.
Анхны нэр нь Mocha байсан бол тухайн оны 9 сарын үед LiveScript болгож нэрээ өөрчилсөн ч 12-р сард Sun корпорациас лизензийг нь авснаар JavaScript гэдэг нэртэй болжээ. Тухайн үед Жава хэл маш алдартай байсан учир маркетингийн зорилгоор л энэ нэрийг сонгосон нь одоо маш их андуурал, эндүүрлийн шалтгаан болоод байгаа билээ.
1996-97 оны үед ECMA стандарт тогтоож байх үүргийг өөртөө авсан бөгөөд одоог хүртэл энэ ажлаа хийж л байна.
2005 он хүртэл JS-ийг хөгжүүлэгчид нээх их тоодоггүй байв. Тескт, зураг хөдөлгөх гэх мэт гарын үзүүрт зардаг л хэл байлаа. Гэтэл Jesse James Garrett гэдэг эрхэм вэб технологийн хөгжилд хувьсгал авчирсан Ajax гэх технологийг JS-д суурилан бүтээв.
Ажакс хормын төдийд л хүчийг авч хуудсыг бүтнээр нь дахин ачааллуулахгүйгээр хийх хөгжүүлэгчид олширч jquery, dojo, mootools гэх мэт сангууд борооны дараах мөөг шиг л гарч ирэв.
Хэрэглэгч талд JS нэгэнт ялалт байгуулаад байтал дахиад л тэсрэлт болов. 2009 онд Ryan Dahl гэгч залуу JS-г сервер талд ажиллуучих нь тэр. NodeJS зөвхөн ганц хэл ашиглаж вэб хийх боломж олгосноор (ганц л давуу тал нь энэ. Дээрх бичлэгийг үзвэл яагаад үүнийг хийх болсноо тодорхой ярьсан байгаа) мөн л маш их амжилт олоод байна.
Өдгөө Netflix, Wallmart, LinkedIn гэх мэт томчууд үндсэн системээ бүхлээр нь үүн дээр бичсэн бол бараг бүх л томчуудын экосистемийн хаа нэгтээ nodejs ажиллаж байгаа гэдэгт эргэлзэх зүйлгүй.
Хэрэглээ
21-р зуун мэдээллийн эрин зуун гэгдэж вэб технологи маш хурдацтай хөгжиж байна. Үүнийг дагаад бүх л системүүд вэб хөтөчтэй болсон. Вэб хөтөч байнаа гэдэг JS байнаа гэсэн үг. Иймээс Android, iOS, Windows, Linux гэх мэт бүх систем дээр адилхан ажилладаг ганц л хэл нь JS болоод байна.
Энэ давуу талыг нь ашиглан ганц хэлээр, ганц л бичээд бүх систем дээр ажиллуулах технологиуд маш хурдацтай хөгжиж байна.
Бараг бүх л томчууд JS фрэймворк хөгжүүлж байна. Angular, React, Flux, Relay, Falcor, Electron гэх мэт.
JS дээр түшиглэсэн маш олон стартапууд байгуулагдаж, нээлттэй эхийн маш олон төслүүд хөгжиж байна. Github дээр хамгийн эрэлттэй хэл нь JS болжээ.
Ирээдүй
2015 онд удаан хүлээлгэсэн JS-н шинэ стандарт ES2015 (хуучнаар ES6) батлагдаж маш олон шинэ боломжуудыг нээж өгсөн. Үүнээс хойш жил бүр стандартаа шинэчилж баталж байхаар тогтсон. JS маань бусад хэлтэй харьцуулахад маш хурдан хөгжинө хуучнаа огт үгүйсгэхгүй бөгөөд хуучин код ямар ч асуудалгүй ажиллана.
Зүйлсийн интернэт буюу internet of things гэдэг салбар луу ч JS аль хэдийнээ нэвтрээд эхэлсэн. https://tessel.io/ төсөл маш амжилттай явж байна.
2015 оны 6 сарын 17-нд JS-г зохиосон Brendan Eich вэб хөгжүүлэлтийн салбарт дахиад л бөмбөг дэлбэллээ. Гүүглэ, Мозилла, Майкрософт болон өөр бусад нөхдүүд нийлээд WebAssembly гэгч технологи дээр ажиллаж эхлээд байна.
Барааны тэмдэг
Одоогийн байдлаар жаваскрипт нь Oracle корпорацийн өмч байна.
ЖаваСкрипт болон Жава
ЖаваСкриптыг Жава нь хоёул Cи хэлний бичлэгтэй төстэй бичигдэг, обьект хандалтат хэл ч энэ 2 хэлийг адилтгах нь буруу ойлголт юм. Жава нь статик төрөлтэй, байт кодыг хөрвүүлж ачаалагддаг мөн обьектууд нь класс-д суурилсан байдаг. Харин жаваскрипт нь динамик бичиглэлтэй, хүссэн хүн эх кодыг унших боломжтой, прототайпад суурилсан. Мөн олон функц нь системийн програмын хэлэнд суурилсан байдаг.
Эшлэл
Ангилал:Скрипт хэл Ангилал:Объект хандалтат программчлалын хэл Ангилал:Функциональ программчлалын хэл Ангилал:Процедур программчлалын хэл
Муюн
Муюн (ханз: 慕容 < maγlʊn < *mɔγlʊn; Монгол хэлний «мөрөн» гэдэг үгтэй холбоотой байж болох юм) нар нь эртний Дунху гэгдэж байсан зүүн талын нүүдэлчин овог аймгийн холбоонд багтаж байсан нэгэн аймаг юм. Энэ аймаг нь хожим Сяньбигийн холбоонд байж байгаад 235 онд Кэбинэн хаан алагдснаас Сяньби улс мөхөөд, олон аймаг бие даан орших болсны нэг нь юм. Тэр цагт тус овгоос Муюн Мохуба гэгч баатар хүн гарч ирээд 238 онд аймгаа авч Ляо гол руу нүүж очиод аймгаа хүчирхэгжүүлжээ. Түүний хөвгүүн Муян 246 онд залгамжилаад, Цао Вэй улстай хамтарч Кугүрё улстай дайтаж байсан. Түүнийг хөвгүүн Шэгуй нь залгамжилаад 283 он хүртэл захирсан. Түүний дараа Муюн Шань (283-285), Муюн Гүй (285-333) нар залгамжилаад, Муюн Гүй ханы үед зүүн хойд хятадын зарим хотыг эзлээд Янь улс гэж нэрлэсэн. Ингэснээр Янь улс 410 он хүртэл бүр мөсөн мөхөх хүртлээ оршин тогтнож эцэстээ Табгачын Вэй улсад мөхсөн. Энэ үеэс тэд нэг хэсэг нь хятадад уусч, зарим хэсэг нь Табгач болон бусад нүүдэлчин нарт уусч шингэсэн.
Ангилал:Монгол угсаатан Ангилал:Эртний Монголчууд Ангилал:Aзийн түүхэн угсаатан
Иватэ
thumb|Газрын зурагт Иватэг улаанаар Иватэ ( Iwate-ken, Иватэ-кэн) — Япон улсын 47 аймаг, тэр дундаа Тоохокү бүст байрладаг 6 аймгийн нэг. Японы аймгуудаас Хоккайдогийн дараа бичигдэхээр хүн сийрэг суудаг, том газар нутагтай аймаг бол энэ Иватэ юмсанжээ. Хоншүү арлын хамгийн дорно захын цэг энэ аймагт байрладаг. Аймгийн төв нь Мориока хот.
Тайлбар
Ангилал:Японы аймаг
Максим Дюпе
Максим Дюпе (Maxime Dupé; 1993 оны гуравдугаар сарын 4-нд Плёкадёк хотод төрсөн) — Францын хөлбөмбөгчин «Нант» багт хаалгачаар тоглодог.
2008 оноос «Нантын» нөөц бүрэлдэхүүнд бэлтгэгдсэн Дюпе нэгдүгээр багт 2013 онд дэвшиж, 2014 оны хоёрдугаар сарын 15-нд Лиг 1-т «Ниццагийн» эсрэг (0:0) гараалж байлаа.
Гадны холбоос
Ангилал:Францын хөлбөмбөгчин Ангилал:Хөлбөмбөгийн хаалгач Ангилал:Нант багийн тоглогч Ангилал:Францчууд Ангилал:1993 онд төрсөн
Монгол-Хятадын дайнууд
Монгол-Хятадын дайнууд- Монгол угсаатны өвөг дээдэс болох хүннүгийн үеэс эхлээд ХХ зууны эхэн хүртэл олон удаагийн дайн, тулаануудыг хамруулан үздэг. Энэ түүх нь нэг талаас хоёр угсаатны хооронд нөгөө талаас нүүдэлчин ба суурин иргэдийн хооронд болсон тэмцлийн түүх юм.
Түүх
Монгол-Хятадын хооронд болсон олон удаагийн дайн байлдаан нь эзлэн түрэмгийлэх, тодорхой нутаг газар болон стратегийн ач холбогдол бүхий худалдааны замуудыг хянах, цэрэг-зэвсгийн хүчээр давамгайгаа ашиглан хоёр улсуудын хоорондын маргаантай асуудлуудыг шийдвэрлэхэд хүч далайлган сүрдүүлэх зэрэг маш олон шалтгаанаас үүдэлтэй байсан нь түүхэн эх сурвалжуудад тэмдэглэгдэн үлджээ.
Баянчандмань сум
Баянчандмань сум нь Төв аймгийн сум юм. Хуучнаар Түшээт хан аймгийн Илдэн гүний хошуу болох тус сум нь 1936 онд байгуулагдсан. Чандмань, Замт, Эрдэнэ гэсэн гурван багтай бөгөөд 3600 гаруй оршин суугчтай. Аймагтаа газар нутгийн хэмжээгээр хамгийн бага ч, аймгийн төвийг оролцуулалгүйгээр хамгийн их хүн амын нягтшилтай сум юм.
Эшлэл
Ангилал:Монголын сум Ангилал:Төв аймгийн сум
Монголын Байгалийн Түүхийн Музей
300px|thumb|Байгалийн түүхийн музейн хуучин барилга thumb|Музейд байх тарбозаврын араг яс Монголын Байгалийн Түүхийн Музей нь Улаанбаатар хотын төвд байрлах музей юм. 1924 онд "Үндэсний Музей" хэмээх нэртэйгээр анх байгуулагдаж, 1930 онд одоогийн байршилдаа нүүж ирсэн тус музей 1940-41 онд "Орон нутаг судлах музей", 1956-91 онд "Улсын төв музей" хэмээх нэртэй байсан. 1953 онд баригдсан тус музейн барилгын ашиглалтын хугацаа 2013 онд дуусаж, ашиглахад аюултай болсон тул тодорхойгүй хугацаагаар үйл ажиллагааагаа зогсоогоод байгаа бөгөөд барилгын буурин дээр музейн шинэ барилга барихаар төлөвлөж байна. Монгол орны газарзүй, геологи ашигт малтмал, ургамал-амьтны аймаг, палеонтологийн олдвор, хүн судлалтай холбоотой 6000 орчим үзмэртэй.
Байгалийн түүхийн музей Ангилал:Улаанбаатарын барилга байгууламж Ангилал:Байгалийн түүхийн музей Ангилал:1924 онд байгуулагдсан Ангилал:Музей
Элбэг нигүүлсэгч хаан
Элбэг нигүүлсэгч 1362 оны цагаагчин үхэр жил төрж 1399 оны шаргачин туулай жил таалал төгсчээ. 1393/94 оны харагчин тахиа жил хаан ор суусан. Хаан 38 насалжээ.
Гарал үүсэл
Тэрээр Энхзоригт хааны дүү бөгөөд өөрийн ахаа хөнөөж хаан ширээнд суусан гэх “Эрдэнийн товч” сурвалжид тэмдэглэгдсэн байдаг.
Гэвч Монголын зарим түүхчид түүнийг санскрит нэр нь «Майдарбал» Аюуширидарын хүү гэж үздэг.
Улс төрийн үйл ажиллагаа
Хаан ширээнд заларсны эхний хэдэн жилдээ нигүүлсэнгүй тайван замаар төрөө удирдаж байсан. Иймээс Элбэг хааныг монголын сурвалж бичигт Элбэг нигүүлсэнгүй хаан гэж бичиж байсан. Түүнийг хаан ширээнд сууж байх үед Мин болон Ойрадын зүгээс монголын хил рүү довтлох тулах, бослого тэмцэх их байв. Тухайн үед хариас Мин, дотоодоос Ойрадууд төрийг түгшээж байв. Ойрад болон Боржигины ихэд харилцаа муу байсан. Саган сэцэний бичсэнээр Элбэг хаан өөрийнхөө хийсэн буруу зүйлсийнхээ хариуцлагыг өөрөө хүлээсэн. Элбэг хаан нэг өдөр ан хийж яваад цасан дээр цус тунасан туулайн цусыг хараад “Цас шиг цагаан царайтай, цус шиг улаан хацартай хүүхэн байдаг болов уу?” гэж асуухад Ойрадын Хуухай баатар: ”Хаантан минь ээ! Би тийм үзэсгэлэнтэй эмэгтэйг мэднэ ээ” гэж хэлэхэд хаан: “Тэр үзэсгэлэн гоог хэн гэдэг юм бэ?” гэж асуухад Хуухай баатар: ”Түүнийг харах таны хувьд боломжгүй, хэрэв та үнэхээр үүнийг хүсч байгаа бол би хэлье. Тэр бол таны хүү Дүүрэн Төмөр хун тайжийн эхнэр Өлзий гүнж” гэж хариулахад Элбэг нигүүлсэгч хаан “Хараагүй зүйлийг минь харахад тусалж, хүрээгүй зүйлд минь хүрэхэд туслан мөрөөдлийг минь биелүүлж яг одоо түүнийг авч ир!” гэж Хуухай баатарт зарлиг буулгав. Хуухай баатар гүнж дээр очоод ”Хаан таны үзэсгэлэн гоог харахыг хүсэж байна” гэж хэлэхэд гүнж “Тэнгэр газар хоёр зэрэг ирээ юү дээ? Хаан хүүгийнхээ эхнэрийг харахыг хүслээ гэж үү? Тэр өөрийн хүү Дүүрэн Төмөрийг алах гэж үү? Хаан ёс бус юм бодож байна” гэж хэлүүлэхэд Хаан эдгээр үгсийг үл тоон биечлэн ирж, бэр охиноо үзээд дурлаж, өөрийн хүү Хархүчүг хунтайжийг хороолгож, эхнэр Өлзийтийг нь хүчээр авчээ. Хожмын нэг өдөр Хуухай баатар хааны өргөөнд айраг уухаар ирэхэд хаан байсангүй учир тэрээр хааны гэрийн урд хүлээж байтал Өлзий хатан хүрч ирээд түүнд ”Би хаанд элч явуулсан байгаа, хоёулаа хамт хүлээе, Өргөөнд морилно уу” гэж хэлээд Хуухай баатарыг өргөөнд дагуулан орж архи хундагалаж өгөв. Тэгэхдээ Хуухай баатарын аяганд архи, өөрийнхөө аяганд ус хийж Хуухай баатарыг овжин аргаар согтоов. Хуухай баатарыг согтсон байх зуур өөрийнхөө хувцсыг урж, үс гэзгээ сэгсийлгээд, дээрээсээ цус асгаж хэвтээд, тусламж эрж хашгирчээ. Хаан болон хааны албатууд Хуухайг барьж хороов. Өлзийт хатан: "Эм хүний өшөө ийм байдаг юм, хүүгээ алсан ёсгүй хаан чи билээ" гэх зэргээр хэлсэнд Элбэг хаан буруу хардаж, Хуухайг хилсээр хөнөөснөө ойлгожээ. Тэгээд тэр Дөрвөн түмнийг Хуухайн хүү Батула Чинсанд мэдүүлж өөрийн охин Самур гүнж ээ хатан болгон өгчээ. Дөрвөн түмэн Ойрад гэх тэр бөлгөө. Хэргийн үнэн учрыг мэдсэн Батула Чинсан эцгийнхээ өсийг авахаар, Үгэчи хашиха ноён намайг амьд байхад миний зарц Батулад Ойрадыг хуваан захирууллаа гээд уурлан Батулагийн хамтаар цэрэглэн ирж байлдаад, Элбэг Нигүүлсэгч хааныг хөнөөжээ. Энэ тухай Лувсанданзангийн Алтан Товчид: "Элбэг хааныг Ойрадын Батула Чинсан ... хороож тэнгэр болгов. Батула чинсан ...  эхлэн дөрвөн түмэн Ойрадыг аван харь дайсан болов..." гэжээ. Ийнхүү Элбэг Нигүүлсэгч хааны зүй бус авир Монголд хор болов.
Элбэг нигүүлсэгч хааны гэм: Өөрөөс дүүгийн гэргийг сонждоггүй байтал өөрийн дүүгийн гэргийг сонжсон нэг гэм. Монголчууд эрт цагаас 3 амьтан хорлохыг цээрлэдэг байжээ. Үүнд буга, чоно, туулай. Гэтэл Элбэг нигүүлсэгч хаан чандага буюу туулай алснаар нэг гэм хийсэн буюу тэнгэр нь хаясан гэж үздэг байна.
Чинсан
Өгэдэй хаан анх Алтан улсын бууж өгсөн газрын хэргийг захируулахаар хуучин захиргааг байгуулахад хоёр чинсан томилсон. Сүүлд Мөнх хаан татан буулгасныг Хубилай хаан 1260 онд дахин байгуулаад хоёр чинсан томилжээ. 1266-1271 оны хооронд дөрвөн чинсантай байсан ч, алба үүрэг нь давхцах учир дахин татан буулгаад, 1272 оноос 1338 он хүртэл хоёр орон тоотой томилогдож байсан. 1338 оны орчимд хааны зарлигаар ганц баруун гарын чинсангийн тушаалыг үлдээж, Баян чинсанд хариуцуулаад, 1341 оноос дахин 2 орон тоотой болсон шиг байна. Юань улс мөхсний дараа XV зуун дунд үе хүртэл хаадын шадар сайд, Ойрадыг захирагч нар хэрэглэж байгаад, Тогоон тайшаас хойш ач холбогдлоо алдаад, зөвхөн овог аймгийн ахлагчид хэрэглэж байсан.
Уг цолны хэрэглэх шаардлага багасхийн хамтаар Даян хааны үед устгасан байна.
Харин хятадын Мин улс мөхтөл хэрэглээд, Чин улсын үед ашиглахаа больсон. Харин Тайпингийн босогчид нэг хэсэг хэрэглэж байсан нь бослого дарагдмагц мөн л байхгүй болсон.
Ангилал:Цол
Halo: Combat Evolved
Хало: Ирээдүйн төлөөх тулаан (Halo: Combat Evolved) нь 2001 оны 11 сарын 15-нд худалдаанд гарсан, Xbox-т зориулсан видео тоглоом юм.
Эшлэл
Ангилал:2001 оны компьютерын тоглоом Ангилал:Mac OS-д зориулсан тоглоом Ангилал:Нэгдүгээр хүн мэргэн бууч Ангилал:Xbox-д зориулсан тоглоом Ангилал:Xbox 360-д зориулсан тоглоом Ангилал:Xbox-One-д зориулсан тоглоом Ангилал:Windows-д зориулсан тоглоом Ангилал:Halo Ангилал:Шинжлэх ухааны уран зөгнөлт компьютерын тоглоом
Лавр Корнилов
right|thumb|200px|Генерал Лавр Корнилов. 1917 он Лавр Георгиевич Корнилов (Лавр Гео́ргиевич Корни́лов, 1870 оны 8 сарын 18–1918 оны 4 сарын 13) нь Оросын армийн генерал бөгөөд Дэлхийн нэгдүгээр дайн, Оросын иргэний дайнд тулалдаж явжээ. Түүнийг өнөөдөр 1917 оны 8, 9 сард Александр Керенскийгийн түр засгийн газрыг түлхэн унагахыг завдсан Корниловын хэрэг явдлаар нь сайн мэддэг. Гэвч Керенский түүнийг баривчлан, төрийн эргэлт зохион байгуулахыг оролдсон хэргээр хорьсон билээ. Корнилов нь Цагаантны хөдөлгөөнийг үүсгэн байгуулагч, толгойлогчдын нэг юм.
Намтар
Генерал Корниловын амьдрал, үйл хэрэг оньсого таавраар дүүрэн. Шударга офицер, төрийн нэр хүндтэй энэ хүн Зөвлөлт засгийн эсрэг, хаант засаглалд эцсээ хүртэл үнэнч байсан хүн юм. Тэрээр Усть-Каменогросод төрсөн. Эцэг нь Георгий Николаевич Корнилов, Эх нь Прасковья Ильинична Хлыновская гэж халимаг гаралтай оросын казакийн удамтай хүн байсан гэдэг таамаг байдаг.
Цэргийн мэргэжил эзэмшсэн буюу залуу нас
13 настай залуу Корнилов 1883 онд Омск дахь Сибирийн кадетын сургууль, дараа нь цэргийн артиллерийн шилдэг сургууль болох Михайловскийг амжилттай дүүргэсэн байна. Цэргийн сургуулийн багш нар түүнийг сайн дэмжиж өгч, Корнилов ч карьераа амжилттай эхэлжээ. Бүтээлч, эрч хүчтэй, дээрээс нь оюуны өндөр чадвартай, удирдагч шинж чанартай. Энэ бүгд түүнийг асар хурдтай биш ч эрчимтэйгээр дээш ахихад нөлөөлсөн.
Багш нарынхаа хэтэрхий өндөр гэмээр тодорхойлолтын ачаар Корнилов гвардид элсэж, Москвагийн цэргийн тойрогт алба хаахаар болж. Гэсэн ч ёстой л сэтгэлийн дуудлагаар Туркестаны цэргийн тойрогт, их бууны бригадын 5 дугаар батерейд сайн дураар хуваарилагджээ.
Энд томилогдсон нь өөр нэг шалтгаантай. Учир нь Орос гүрэн Афганистан, Персийн бүс нутагт Англитай харилцаа нэлээд хурцадмал болоод байсан. Ийнхүү Корнилов цэрэг армийнхаа тэргүүн эгнээнд явахыг хүсчээ. Удалгүй Лавр Георгиевич Ерөнхий штабын академид элсэж, 1896 онд Таисия Марковинатай гэр бү болжээ. Академийг тун амжилттай төгссөний ачаар Корнилов Петербургт үлдэх боломж тохиосон байн. Гэвч тэр Дорно зүг рүү тэмүүлж байлаа.
Туркестан буюу цэргийн тагнуулд
Туркестанд тэрээр зургаан жилийг даалгавар гүйцэтгэгч офицерийн албанд өнгөрөөж, хожим нь штабын офицер болжээ. Энд тэрээр Дейдади хэмээх Английн төлөвлөгөөг тагнах сайн дурын, зоримог ажиллагааг гардан гүйцэтгэсэн байна.
Ази төрх, хэлний асар их мэдлэгээ ашиглан Лавр Георгиевич дайсныхаа цайз, боомтууд руу нэвтэрч, дээд албан тушаалтнуудын авна ч гэж найдаагүй байсан мэдээллийг олж ирдэг байжээ. Гэвч ийм уран аргаар явуулсан ажиллагаанд шагнал хүртэхийн оронд заримдаа хэтэрхий их эр зориг, эрсдэл гаргасныхаа төлөө хатуу донгодолт, зэмлэл хүртдэг байв. Дорнодод байх жилүүддээ ирээдүйн генерал Афганистан, Перс, Туркестаны зүүн хэсгийн онцлогийг дүрслэн гаргаж, тагнуулын салбар холбоог амжилттай тогтоож байлаа. Ажиглалт, олж авсан үр дүнгээ тэрээр Орос болон хилийн чанад дахь шинжлэх ухааны тойргуудад өндрөөр үнэлэгдсэн “Кашгар буюу зүүн Туркестан” номондоо бичжээ.
Туркестанд алба хаасан нь залуу офицерт Гэгээн Станиславын 3 дугаар зэргийн одон авч иржээ.
Гэхдээ Туркестанд алба хааж байх үед түүний цэрэг дайны гэхээс илүүтэй судлаач, шинжээчийн авьяас илүүтэй илэрч байсан юм. Корнилов Ираны Цөхрөлийн цөлөөр нэг удаа аялал хийж явахдаа газар нутгийг нарийнаар дүрсэлж чадсан байдаг. Тэдний аяллын экспедицийн гаргасан газрын зураг, ажлыг үндсэслэн дорнын энэ орны тухай газар зүй, угсаатан болон бусад салбарын тухай мэдлэгийн хомсдол үгүй болсон юм. 1903-1904 онд Энэтхэгт томилолтоор явж, Корнилов эндхийн колонийн систем, Их Британийн засаг захиргааны тогтвортой байдалд дүн шинжилгээ хийжээ.
Ийнхүү удаан хугацааны турш судалгаа, шинжилгээний ажи хийж, экспедицид ажилласны эцэст Лавр Георгиевичийг штабын бага даргаар томилжээ. Гэвч тэр армийн эгнээнд шилжихийг илүүд үзсэн байна. Учир нь тэрээр Петербургт байх нь ашиггүй гэж үзжээ.
Дипломат алба буюу Бээжин дэх Цэргийн атташе
Оросын Хаант Улсын Засгийн газар Корниловын Орос-Японы дайнд гаргасан гавъяаг ихэд үнэлж Бээжин дэх цэргийн атташегээр суулгав. Бээжинд байхдаа Корнилов Хятадын цэрэг, эдийн засгийн байдлыг үнэлж, тухайн үедээ асар том, нууцлаг орны ахуй амьдрал, зан заншлыг судлаж байв. Лавр Георгиевич тун удахгүй ирээдүйн Хятад улс хүчирхэг гүрэн болно гэсэн дүгнэлтэд хүрсэн байна. Түүний ажлыг Оросын улстөрчид, эрдэмтэд төдийгүй барууны зүтгэлтнүүд ч үнэлжээ. 1911 он хүртэл Бээжинд байх хугацаанд нь ирээдүйн генералиссмус залуу Чан Кай Ши Корниловоос их зүйл сурч мэдсэн гэдэг. 1911 онд хурандаа цолтойгоор Орост эргэн ирж Хойд Эстоний явган цэргийн хорооны захирагч, 48-р буучийн дивизийн захирагчаар ажиллав. 48-р буучийн дивиз нь Корниловын удирдлага дор ирээдүйд "Ган дивиз" хэмээх нэр авсан юм.
Дэлхийн нэгдүгээр дайны фронт дээр
Дэлхийн нэгдүгээр дайны үед Корнилов хожмоо “Ган дивиз” хэмээн нэрийдэх болсон дивизээ удирдан алдарт жанжин Брусиловын Наймдугаар армийн тэргүүнд эгнээнд явж, Галиц, Карпатын газар нутагт болсон тулаануудад оролцож байв.
Галицийн тулаан нь хоёр талаас 100 гаруй явган ба морин дивизүүд, нийтдээ 2 сая орчим цэрэг, 5000 шахам их буу оролцсон Дорнод фронтын томоохон операци юм. 1914 оны наймдугаар сард Галицийн тулааны явцад Оросын цэргийн Баруун-Өмнөд фронтын III ба VIII арми хүчтэй сөрөг давшилтад оров.
Эхлээд Оросын генерал Н.В.Рузскийн III арми давшиж Монастырица хүрэв. Энэ үед морин цэргийн генерал А.А.Брусиловын 13 дивизийн хүч бүхий Наймдугаар арми Золотая Липа голын эрэг орчимд Австри-Унгарын III армийг хиартал бут цохиж, ухраав. Энэхүү Золотая Липагийн тулаанд Корниловын удирдсан буучийн 24-р дивиз баатарлаг гавьяа байгуулж тулгарах байлдаанд дайснаа бут цохин үлдэн хөөсөн аж. Энэ үед армийн командлагч Брусилов хошууч генерал Корниловыг шийдэмгий, зоримог байдлаар нь ихэд үнэлж өндөр шагналд тодорхойлжээ. Оросын цэргийн Баруун-Өмнөд фронтын III ба VIII армийн энэхүү амжилттай давшилтыг зогсоохоор австричууд Сербийн фронтоос II армиа татаж авчран сөрөг давшилтад оруулсан ч Брусиловын арми Галицийн хойд талд сөрөн зогсов. Дайсны давшилтын хамгийн хүчтэй цохилтын хэсэгт Корниловын дивиз таарч. 24-р дивиз алхам ч ухарсангүй баатар зориг гарган дайсныхаа давшилтыг зогсоосон боловч асар их хохирол амсав. Үнэхээр 24-р дивизийн чиглэлд аймшигтай их цус урссан тул сөрөг давшилтыг зохион байгуулсан Австрийн II армийн захирагч генерал Э.Бём-Эрмолли дайсныхаа тэрхүү дивизийг "Ёстой ган мэт нугаршгүй дивиз" хэмээн нэрлэж Дээд командлалдаа илгээсэн бүтэлгүй давшилтынхаа тухай тайлагнасан байдаг. Энэ тухай Дорнод фронт даяараа мэдэж, Корниловын дивизийг үүнээс хойш "Ган дивиз" хэмээн нэрийдэх болов. Оросын иргэний дайны алдартай жанжин Антон Иванович Деникин энэ үед бригад командлан Корниловын дивизтэй мөр зэрэгцэн тулалдаж байв. Хошууч генерал болсон Корниловын жанжны авьяасыг Деникин үнэлэхдээ "Карпатын нуруунд, цас мөсөн дундуур мөр зэрэгцэн тулалдаж байхдаа Корниловыг ихэд хүндэлдэг байлаа.
Тэр бол оролцсон тулаан бүрээ гялалзсан ялалтаар дуусгаж чаддаг, цэргүүдтэйгээ энгийн даруу харьцдаг, тушаал захирамж нь тун ч ойлгомжтой бөгөөд сүржин үгнээс зайлсхийдэг. Байлдааны үед үргэлж уужуу тайван байж, хамгийн хүнд хэцүү цэгүүдэд өөрийн биеэр очиж цэргүүдээ зоригжуулж чаддаг.
Тийм ч учраас цэрэг офицерууд нь түүнд их хайртай, захирагчийнхаа тушаалыг биелүүлэхээр чин зүрхнээсээ хүсч байдгийг бимэдсэн юм" хэмээн тэмдэглэжээ.
Армийнх нь командлагч А.Брусилов Корниловыг хошууч генерал цол авч байхад "Цэргүүд түүнийг маш ихээр хүндэтгэж, командлагчаа бурхан мэт шүтдэг" хэмээн тодорхойлсон аж. Эндээс офицер Корниловын тухай бага ч атугай ойлголт олж авах биз ээ.
Ер нь Деникин, Корнилов зэрэг өндөр ур чадвар бүхий дивиз, корпус командлагч нартаа А.Брусилов цагийн байдалд зохицуулан бие даан шийдвэр гаргах бүрэн эрхийг олгодог байсан нь их давуу талтай байжээ.
1915 оны дөрөвдүгээр сард Австрийн нутагт Корниловын дивиз бүслэлтэд орж, маш их хохирол амсав. Командлагч нь дивизийнхээ үлдэгдлийг бүслэлтээс гаргаад өөрөө багахан хүч командлан дайсантайгаа тулалдаж үлджээ.
Дайснууд нь их хохирол амссан ч Корниловыг олзолж авсандаа тун сэтгэл хангалуун байв. Түүнийг олзонд байхад Австри-Унгарын армийн командлагч фельдмаршал Конрад фон Хётзендорф өөрийн биеэр ирж уулзаж байв. Жил гаруй шоронд хоригдсоны эцэст Корнилов оргох төлөвлөгөө амжилттай зохион байгуулж 1916 онд Орос эх орондоо эргэн ирж чадав. Корниловт эзэн хаан Петроградын цэргийн тойргийг командлах итгэл хүлээлгэж, дэслэгч генерал цол хүртээв.
Ингэж байтал 1917 оны хоёрдугаар сард хувьсгал гарч, II Николай хаан ширээнээсээ татгалзлаа. Орост хаан засаг нуран уналаа
Дээд ерөнхий командлагч буюу Түр засгийн газрын үед
Тэгмэгц А.Брусилов өөрийн оронд VIII армийн захирагчаар Л.Г.Корниловыг тавив. Армийн захирагчаар томилогдсон боловч дэслэгч генерал Л.Г.Корнилов улс төрд нөлөө бүхий болохын чухлыг энэ үеэс л мэдэрч эхэлсэн гэнэ. Ингээд эхэн үедээ Корниловын бодсоноор бүх зүйл өрнөж эхлэв. Түр Засгийн газрын Цэрэг болон Тэнгисийн сайд болсон А.Ф.Керенский 1917 оны зургадугаар сард Оросын армийн амжилттай довтолгооныг өрнүүлэхээр бүх хүч чадлаа шавхав. Тэртэй тэргүй дампуурч яваа улс, армийг энэ чармайлт бүрэн нэрмэв. Ядаж байхад зургадугаар сарын 18-нд Оросын армийн давшилт эхэлсэн ч тун удалгvй бүрэн дампуурлаар дууссан байдаг.
Чухамхүү энэ гутамшигт ялагдал Түр Засгийн газрыг огцруулах, Аравдугаар сарын хувьсгал (Октябрийн хувьсгал) гарах гол шалтгаан болсон гэж үздэг.
Тэрээр хөрөнгөтний болон баруун социалист намуудтай Засгийн газрыг дэмжих талаар хэлэлцэн тохиролцохыг оролдож байв. Большевикуудын удирдагч В.И.Ленин ч Финляндад зугтан гарав. Долдугаар сарын 12-нд фронт дээр цаазаар авах ялыг дахин сэргээн тогтоов. Мөн "Керенски" хэмээн олонд нэрлэгдсэн шинэ мөнгөн дэвсгэртүүд гаргав. Долдугаар сарын 19-нд тэрээр армийн Дээд Ерөнхий командлагчаар генерал Лавр Корниловыг томиллоо. Зургадугаар сард болсон давшилтын сүйрлээс үүдэлтэй дэгдсэн бүх асуудлыг арми командлагч нарын дундаас хамгийн өндөр нэр хүндтэй Корниловыг сугалж томилсноор Засгийн газар олон нийт, цэрэг армийнхны талархлыг хүлээнэ гэж Керенский тооцоолжээ. Үнэхээр ч цэрэг армийнхан, олон нийт Корниловыг талархан хүлээн авч эсрэгээрээ нийгмийг хүчтэй донсолгож, эмх замбараагүй байдал, хувьсгалд уриалж байсан Ленин хилийн чанадад зугтан гарсан нь байдал ингээд тогтворжих шинжиндээ орлоо хэмээн улстөрчид дүгнэж эхэлжээ.
Германы тагнуулын албад ч урьдаас хувьсгалд бэлтгэсэн Ленинд итгэл алдарч Керенскийн Засгийн газар, Корнилов тэргүүтэй армийнхантай тохиролцохоор нүх сүв хайж эхлэв.
Гэвч тун удалгүй А.Керенский Л.Корнилов нарын хооронд эрх мэдлийн өрсөлдөөн эхэлсэн хэмээн түүхэнд тэмдэглэжээ. Генералын улс төрийн үйл ажиллагааг ч энэ үеэс эхэлсэн гэж үзэж байна.